Document ID: /roh_data/filtered/Billingualer_Corpus_interleaved-de-rm.jsonl.gz/18

This is a text translated from German to Rumantsch Grischun.
Grossratskommission behandelt Revision der Wirtschaftsförderungsverordnung

Unter dem Vorsitz von Grossrat Werner Bär, Jenaz, und im Beisein von Regierungsrat Klaus Huber, Vorsteher des Departements des Innern und der Volkswirtschaft, hat am 8. Januar 1998 eine grossrätliche Vorberatungskommission die Teilrevision der Verordnung über die Wirtschaftsförderung im Kanton Graubünden (WFV) behandelt. Die Kommission hat einstimmig beschlossen, auf die Revision einzutreten, und empfiehlt dem Grossen Rat, diese in der kommenden Januar-Session zu behandeln.

Im Mittelpunkt der Revision stehen Anpassungen an das revidierte Bundesgesetz über Investitionshilfe für Berggebiete (IHG), welches am 1. 01.1998 in Kraft getreten ist. Mit der Revision des IHG werden dem Kanton mehr Kompetenzen übertragen. So genehmigt neu der Kanton die regionalen Entwicklungskonzepte und legt die Investitionshilfedarlehen und die Finanzhilfen an die regionalen Entwicklungsträger fest. Neu ist auch das Programm REGIO Plus, mit welchem Vorhaben organisatorischer, konzeptioneller und institutioneller Natur zur Bewältigung des Strukturwandels im ländlichen Raum unterstützt werden sollen.

Ziel der vorliegenden Revision der kantonalen Wirtschaftsförderungsverordnung ist es, die Grundlage zu schaffen, um in raschen und einfachen Verfahren die Bundesförderprogramme möglichst effizient zu nutzen.

Die Kommission schlägt dem Grossen Rat keine Änderungsanträge betreffend die vorliegende Revision vor, sie vertritt aber die Meinung, dass wichtige Anliegen der Wirtschaftsförderung wie z.B. die Standortpromotion, KMU-Förderung, Risikokapital oder das Wirtschaftsforum Graubünden im Rahmen einer Revision des kantonalen Wirtschaftsförderungsgesetzes möglichst bald aufgenommen werden sollen.

Data: 16.01.1998

Quelle: dt Standeskanzlei Graubünden

La cumissiun predeliberanta dal cussegl grond s'occupa da la revisiun da l'ordinaziun davart il promover l'economia publica

Sut il presidi da deputà Werner Bär, Jenaz, ed en preschientscha da cusseglier guvernativ Klaus Huber, schef dal departament da l'intern e da l'economia publica ha tractà ils 8 da schaner 1998 ina cumissiun predeliberanta dal cussegl grond la revisiun parziala da l'ordinaziun davart il promover l'economia publica en il chantun Grischun (OPE). La cumissiun ha concludì unanimamain d'acceptar la revisiun e recumonda al cussegl grond da tractar quella en la proxima sessiun da schaner.

En il center da la revisiun stattan adattaziuns a la lescha federala revedida davart agids d'investiziun per territoris da muntogna (LAI) ch'è ida en vigur il 1. da schaner 1998. Cun la revisiun da la LAI vegnan dadas dapli cumpetenzas al chantun. Uschia approvescha uss il chantun ils concepts regiunals da svilup e fixescha ils emprests d'agid d'investiziun ed ils agids finanzials als purtaders regiunals da svilup. Nov è er il program REGIO plus, cun il qual duain vegnir sustegnids projects da natira organisatoria, concepziunala ed instituziunala per vegnir a fin cun la midada da structura sin il territori rural.

Finamira da la preschenta revisiun da l'ordinaziun chantunala davart il promover l'economia publica esi, da crear la basa per trair a niz ton sco pussaivel ed a moda efficazia ils programs federals da promoziun, e quai cun agid da proceduras simplas e spertas.

La cumissiun na fa al cussegl grond naginas propostas per midadas pertutgant la preschenta revisiun, ella è dentant da l'opiniun ch'impurtants postulats da la promoziun da l'economia sco p. ex. la promoziun dal lieu, la promoziun da las interpresas pitschnas e mesaunas, il chapital da ristga u il forum economic dal Grischun duain vegnir schliads uschè spert sco pussaivel en il rom d'ina revisiun da la lescha chantunala davart il promover l'economia publica.

DEPARTAMENT DA L'INTERN E

DA L'ECONOMIA PUBLICA

Data: 16.01.1998

Funtauna: rg Chanzlia chantunala dal Grischun